Subject: pöördumine
From: Ülle Puppart <[email-masked]>
To: "TA Info" <[email-masked]>
Date: Mon, 30 Mar 2026 11:38:58 +0300

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere,

Pöördume Teie poole palvega selgitada õendustudengite võimalusi töötada
tervishoiuasutuses abiõena. Vajame täpset infot, et korraldada tudengite
töö vastavuses kehtivate õigusaktide ning haridusasutuse juhistega.

Palume Teie hinnangut järgmistes küsimustes:

1. Õendustudeng, kes on läbinud kõik 1.–2. kursuse kohustuslikud
õppeained, sealhulgas õppeaine „Praktika – Kliiniline õendus“, kuid kes on
exmatrikuleeritud ja  kellel on õppekavas kaks võlgnevust kogu eriala
lõpetamiseks.

*	Kas sellisel tudengil on lubatud töötada abiõena?
*	Kui jah, siis millistel tingimustel?
*	Kas on kehtestatud ajaperiood, piirangud või muud erisused, mis
puudutavad töötamist enne õppekava täielikku täitmist?

2. Eksternina õppiv tudeng, kes on läbinud õppeaine „Praktika – Kliiniline
õendus“.

*	Kas eksternistaatus võimaldab töötamist abiõena?
*	Kas eksternitel kehtivad samad tingimused kui põhikohaga õppivatel
tudengitel või kaasnevad sellega täiendavad piirangud või erisused?

3. Palume täpsustust ka järgmise olukorra kohta:
Kas tervishoiuasutusel ja koolil on lubatud kokku leppida, et tudeng
sooritab kaks puuduolevat õppeainet näiteks 3 kuu jooksul ja seejärel
lõpetab õpingud eksternina?
– Kas sellise ajutise lahenduse korral on tudengil lubatud töötada abiõena
seni, kuni õppeained on sooritatud?
– Või ei ole eksternina lõpetamisele eelnev ajaperiood ilma kõigi ainete
lõpetamiseta töösuhe abiõena lubatud?

Oleme tänulikud, kui saate anda ametliku selgituse ning vajadusel viited
õigusnormidele, et tagada tudengite töökorraldus kooskõlas õiguslike ja
akadeemiliste nõuetega ning vältida tõlgendamisriske

Parimate soovidega

Ülle Puppart
Personalispetsialist

SYNLAB Eesti OÜ
Veerenni 53A
10138 Tallinn

Mob:

+3725110468

E-post:

 <mailto:[email-masked]> [email-masked]

Veeb:

 <https://www.synlab.ee/> www.synlab.ee

MEDITSIINIDIAGNOSTIKA TERVIKLAHENDUSED INIMESE TERVISE HEAKS